google/wiki40b huggingface dataset:
Kinesisk Taipeis kvinnelandslag i strandhåndball

VM i beachhåndball

Kinesisk Taipei har ikke deltatt i noe VM enda.

Asiamesterskapet i beachhåndball

Ved Asiamesterskapet i beachhåndball 2013 kom Kinesisk Taipei på 2.-plass. Mesterskapet ble gjennomført som round robin, og Kinesisk Taipei vant tre av sine fem kamper.

World Games

Kinesisk Taipei deltok ved World Games 2013. Til tross for at de vant bare én av sine tre kamper i gruppespillet gikk de videre til semifinalen, som de tapte mot Brasil. Dermed måtte de spille bronsefinale, som de tapte 0-2 for Norge, og de endte dermed på 4.-plass.

Asian Beach Games

De kom på 2.-plass i beachhåndball ved Asian Beach Games 2012.
Bonprix

Historien

Grunnlaget for Bonprix ble lagt i 1986 av Hans-Joachim Mundt og Michael Newe. I 1988 ble ledelsen utvidet til tre, da Josef Teeken kom til. I 1989 lykkes selskapet med å nå den første millionen tyske mark i omsetning.
Bare noen få uker etter at selskapet ble grunnlagt, ble den første postordrekatalogen sendt ut. Den besto av 32 sider, sammenlignet med den nåværende katalogen som er på over 200 sider.
I 1997 startet Bonprix sin nettbutikk, og i dag gjøres mer enn 50% av alle bestillingene over internett. Hver måned besøker 7,2 millioner besøkende selskapets nettsider.
I 1999 ble den første Bonprix-filialen åpnet på Fuhlsbüttler Straße i Hamburg. Flere butikker ble deretter åpnet i Nord-Tyskland. Nå har moteforetaket over 70 butikker i Tyskland, og i tillegg mer enn 30 i Østerrike, Sveits og Italia.

Foretak

Siden 1990 har selskapet benyttet seg av et flerkanalsystem, med blandet markedsføring og salg gjennom kataloger, merkevarebutikker, nettbutikk og TV-innslag. I de siste årene har Bonprix blitt en av Tysklands ti fremste nettbutikker, som når 27 millioner kunder i 29 land over hele verden, hvorav 9,5 millioner bor i Tyskland. Med en omsetning på 1,5 milliard euro i 2016 er foretaket nå en av de mest vellykkede i Otto-gruppen. De siste årene har nettbutikken bonprix.de utviklet seg til selskapets viktigste salgskanal. Produktspekteret utgjør ca. 30.000 artikler.
Siden 1991 har Bonprix bedrevet en kampanje for å ekspandere til andre europeiske land. De er nå representert i 29 land.
Hancheng

Hancheng (forenklet kinesisk: 韩城; tradisjonell kinesisk: 韓城; pinyin: Hánchéng, tidligere Longmen) er en kinesisk by og byfylke i provinsen Shaanxi i det sentrale Kina. Befolkningen innen bygrensene anslås (2005) til 58 700. Byen ligger nær Den gule flod der den danner nord-sør-grensen mellom provinsene Shaanxi i vest og Shanxi i øst. Administrativt er den et byfylke understilt byprefekturet Weinan.
Hancheng var hjembyen til for blant annet Zhao Wu (Vår- og høstannalenes tid (770–476 f.Kr.), Wang Jie (Qing-dynastiets statsminister) og Du Pengcheng (en kjent moderne forfatter). Den fremtredende kinesiske oldtidshistoriker Sima Qian (史圣司马迁) ble født i Longmen ved Hancheng under Handynastiet og er gravlagt i nærheten.

Næringsliv

Byen ligger i et område med rike naturressurser. Det er Kinas største produsent av paprika. Etter at utbyggingen av et rikt kullfelt i nærheten begynte for alvor på 1970-tallet har byen blitt en viktig industriby i denne delen av Kina, nordøst for Guanzhongsletten.

Historie

Hancheng har en lang og rik historie. Legendene vil at da "Den store Yu" åpnet opp et løp for Den gule elv ned til det kinesiske lavlandet, var sluttpunktet ved Longmen. Longmen er byen Hanchengs gamle navn; det finnes den dag i dag en mindre by ved det navn nær Hancheng, noe nærmere elven. 
I Det vestlige Zhou-dynastiets (1045–771 f.Kr.) tidligste fase fikk sønnen av kong Wu dette området, som ble kant Han, i len. Her etablerte han sin hovedstad, og kalte den Hancheng. Løssjorden øst for byen ble det som nå kalles Han-platået. 
Byen lå den gang sør for dagens by. Hancheng lå fortsatt der under Qin-dynastiet (221–206 f.Kr.). Men i Kaihuang-styrets 18. år (under Sui-dynastiet 581–618) ble Hancheng lagt til et sted to km nordvest for byens nåværende beliggenhet.

Kulturminner

Blant de historiske minnesmerker i Hancheng er Yumen-grotten og minnetempelet for den fremtredende oldtidshistorikeren Sima Qian, den gamle miniatyrutgaven av Beijing, og Dangjia-anlegget (Dangjia Village) med eksempler av kinesisk byggeskikk fra Tang- (618–907), Song- (960–1279), Yuan- (1271–1368), Ming- (1368–1644) og Qing-dynastiene (1644–1911).

Samferdsel

Kinas riksvei 108 løper gjennom området. Riksveien begynner i Beijing og fører via Taiyuan, Xi'an og Chengdu sør til Kunming i den sørvestlige provinsen Yunnan.
Flensjøen

Nedbørsfelt

Mesteparten av Flensjøen og nedbørsfeltet til sjøen ligger i Røros kommune. 
Vassdraget ligger i et fjellområde (Steinfjellet - Flenskampane - Falkfangerhøyda) hvor det er forvitringsresistente kvartsrike og kalkfattige bergarter (granitt og sandstein).
Nedbørsfeltet til Fjensjøen består av snaufjell (780 til 1292 moh) og er ca 26 km².
Berggrunnen i nedbørsfeltet består i hovedsak av sandstein (arkose og feltspatholdig kvartsitt) med tynnt jordsmonn og har store andeler bart fjell.
I nordre del av nedbørsfeltet (Steinfjellet) er det flere myrområder og omkring 30 mindre tjern.
I søndre del er det store områder bart fjell på nordsiden av Flenskampane.
Itaballia

Utseende

Middelsstore (vingespenn ca. 35-50 millimeter), spinkle, hvite sommerfugler. Vingene kan være ensfarget hvite bortsett fra vingespissene som er svarte, eller de kan ha svarte eller brunoransje ytterkanter. Undersiden har gjerne noe mer mørke tegninger.

Levevis

Larvene lever på planter i kapersfamilien (Capparidaceae).
Denne slekten finnes særlig på litt forstyrrede lokaliteter slik som rydninger, hager, veikanter og jordbruksområder.

Utbredelse

Slekten er utbredt i Mellom-Amerika og den nordlige delen av Sør-Amerika.
Lönsboda

Lönsboda er et tettsted i Osby kommune i Skåne län i Sverige. I 2010 hadde tettstedet 1 903 innbyggere. Lönsboda ligger cirka 20 kilometer øst for Osby.
Wilhelm Marx' fjerde regjering

Wilhelm Marx' fjerde regjering var en koalisjonsregjering i Tyskland under Weimarrepublikken. Regjeringen satt ved makten fra 1. februar 1927 til 12. juni 1928. Koalisjonen besto av Zentrum, DVP, DNVP, DDP og BVP, som etter valget i desember 1924 hadde 274 av 493 medlemmer av riksdagen bak seg.
Regjeringen gikk av etter at SPD hadde vunnet valget i 1928 og regjeringen Müller II overtok.
Paedophryne amauensis

Oppdagelse

Frosken ble oppdaga i august 2009 av herpetologen Christopher Austin og doktorgradsstudenten Eric Rittmeyer på en ekspedisjon for å utforske det biologiske mangfoldet i Papua Ny-Guinea. Den ble funnet nær landsbyen Amau i provinsen Central. Oppdagelsen ble publisert i den vitenskapelige journalen PLoS (forkortet fra Public Library of Science) den 11. januar 2012.
Star Wars Episode I: Battle for Naboo

Mottagelse

Flere anmeldere sammenlignet Battle for Naboo med Star Wars: Rogue Squadron. Nettsidene GameRankings og Metacritic gidde Nintendo 64 versjonen en score på henholdsvis 82,21% og 84/100. Datamaskin versjonen fikk langt dårligere anmeldelser. Hvor blant annet GameRankings og Metacritic gidde spillet en score på 57% og 54/100.
Pieces of the Sky

Pieces of the Sky er et album av Emmylou Harris, utgitt i 1975 som det første på et stort plateselskap etter debuten Gliding Bird fem år tidligere på Jubilee Records. Pieces of the Sky inneholder mange coverlåter, blant dem singelen «If I Could Only Win Your Love» som kom på topp 5 i USA. «Too Far Gone» nådde 13.-plass på Billboards «Top Country Songs».
Albumet oppnådde 7.-plass på Billboards liste for country-plater og 45.-plass på «The Billboard 200».
Héctor Moreno

Landslaget

Han ble tatt ut til Fotball-VM 2010 i Sør-Afrika.
Han ble tatt ut i Mexicos tropp til FIFA Confederations Cup 2017 i Russland.
Han ble tatt ut i Mexicos tropp til VM i fotball 2018 i Russland.
Macintosh Portable

Macintosh Portable ble lansert av Apple i 1989. Den var Apples første bærbare computer.
Sella turcica

Sella turcica, latinsk betegnelse for en nedsenkning i bunnen av kraniet, på den intrakranielle overflaten til corpus ossis sphenoidalis, beliggenhet for hypofysen, som måler omtrentlig 1,5cm i diameter. Benevnes på norsk lekspråk som tyrkersadelen. Er i likhet som resten av innsiden av kraniet kledd av hjernehinner, som ofte er utgangspunkt for patologiske prosesser som anlegger mekanisk press mot hypofysen.
Antennommata

Utseende

Middelsstore, tynne, mørke trebukker med bronseaktig metallglans. Pronotum kan være kobberfarget. Antennene er tynne, omtrent så lange som kroppen, kraftig utvidete mot spissen, de nest-ytterste leddene er omtrent kvadratiske. Pronotum er tønneformet, lengre enn bredt. Dekkvingene er nesten jevnbrede til tydelig avsmalnende bakover, og når til bakkroppsspissen. Beina er nokså lange og tynne, lårene tydelig klubbeformede.

Utbredelse

Slekten er utbredt i Venezuela og Bolivia.
Dust to Shake

Dust to Shake er et musikkalbum med Corazón, utgitt i 2006.
70000 Tons of Metal

70000 Tons of Metal er en heavy metal-musikkfestival som første gang ble holdt i 2011 på cruiseskipet MS «Majesty of the Seas». Festivalen strekker seg over alle typer metal, fra black metal til progressiv metal.
Abderrazak Hamdallah

Aalesunds FK

Den 14. februar 2013 signerte Hamed Allah treårskontrakt med Aalesunds FK. Overgangssummen er på én million euro eller rundt syv millioner kroner, noe som er den høyeste overgangssummen Aalesund har betalt noen gang. Den 17. april scorte han sitt første hat-trick mot Larsnes/Gursken FK i Norgesmesterskapet i fotball for menn 2013.
I februar 2014 skrev han under for kinesiske Guangzhou R&F.
John Beddoe

Bakgrunn

Beddoe var født i Bewdley, Worcestershire og utdannet ved University College, London (BA (London)) og Edinburgh University (M.D. 1853).

Karriere

Han tjenestegjorde i Krimkrigen og var militærlege ved Bristol Royal Infirmary fra 1862 til 1873. Han trakk seg tilbake fra sin praksis i Bristol i 1891.
Beddoe ble valgt til medlem av Royal Society i 1873. Han var en av grunnleggerne av Ethnological Society og president i Royal Anthropological Institute of Great Britain and Ireland fra 1889 til 1891.
Beddoe antok at øye- og hårfarge ga viktige ledetråder vedrørende det britiske folks opphav. Han skrev The Races of Britain: A Contribution to the Anthropology of Western Europe, (1862) som ble utgitt på nytt i 1862, 1885, 1905 og 1971. Beddoe argumenterte for at kelterne lignet på Cro-Magnon-mennesket, og at Cro-Magnon-mennesket sto nære den "afrikanoide" rase. Kelterne sto ifølge Beddoe langt fra angelsakserne.
Andre av Beddoes arbeider dreide seg om «den jødiske rase», frenologien (1894), intelligensen og hodets størrelse.
Norgesmesterskapet på ski 1928

Hovedlandsrennet (NM) på ski 1928 ble arrangert i Narvik fra 8. til 11. mars 1928. Bare menn deltok.
VM i freestyle 2013

VM i freestyle 2013 ble arrangert på Tryvann Vinterpark i Oslo og Voss Fjellandsby i Myrkdalen på Voss. Arrangementet foregikk fra tirsdag 5. mars til søndag 10. mars 2013.
Vegetia

Utseende

Små til middelsstore (vingespenn 40-60 millimeter), mørkt gråbrune påfuglspinnere. Forvingene er ikke sigdformede og har to hvite tverrstriper, dessuten en mer eller mindre C-formet, hvit tegning. Bakvingene har en gulaktig øyeflekk med C-formet, hvit kjerne, ofte på rosa bakgrunn.

Levevis

Larvene har blitt funnet på planter i erteblomstfamilien og kurvplantefamilien.

Utbredelse

Slekten er utbredt i det sørlige Afrika.
Israels offentlige kringkastingsselskap

Bakgrunn

I 1948 opprettet Israel en statlig radiokanal, og i 1968 en statlig tv-kanal gjennom statseide Israel Broadcasting Authority (IBA). I 2014 vedtok Knesset å legge ned IBA og erstatte den med et nytt kringkastingsselskap: Kan. Bakgrunnen var at Knesset mente IBA var for byråkratisk, kostbar og hadde for mange ansatte.
Det nye selskapet ble etablert i 2014, men overgangen mellom de to selskapene ble utsatt flere ganger. I juli 2016 kunngjorde statsminister Benjamin Netanyahu at Kan ikke ville begynne å kringkaste før i 2018, noe som møtte sterk kritikk blant journalister og politikere i landet. Til slutt ble det vedtatt at Kan skulle starte sine sendinger 15. mai 2017. Noen dager i forveien sluttet IBA med ordinære sendinger på sine åtte radiokanaler og to tv-kanaler. Radiokanalene spilte musikk kontinuerlig, mens tv-kanalene viste en plakat som varslet om stengingen av IBA. Rundt 20 ansatte ble imidlertid værende for å sikre en sømløs overføring av Eurovision Song Contest fra Kiev. Sangkonkurransen lørdag 13. mai 2017 ble IBAs siste sending, og to dager etter startet Kan opp sine sendinger. Administrerende direktør for selskapet er Eldad Koblenz, mens Gil Omer er styreleder.
Opprettelsen av Kan har vært omstridt i Israel, ikke minst siden Knesset ønsket å opprette et separat nyhetsselskap, uavhengig av Kan. Journalister og nyhetsansatte protesterte kraftig mot avgjørelsen og fryktet for journalistikkens uavhengighet og ytringsfriheten i landet. EBU ytret også bekymring over planene, men Kan fikk innvilget et midlertidig medlemskap i 2018, noe som åpnet muligheten for å delta i Eurovision Song Contest 2018 – en konkurranse Israel vant. Kan skal dermed arrangere finalen i 2019. I juni 2018 forlenget EBU kringkasterens midlertidige medlemskap, og Kan fikk innvilget fullt EBU-medlemskap 7. desember 2018.

Kanaler

Kan drifter åtte nasjonale radiokanaler og to nasjonale tv-kanaler. Disse er i praksis en videreføring av IBAs kanaler.
Fransk mesterskap i terrengløp 1891

Fransk mesterskap i terrengløp 1891 ble arrangert 26. april 1891, i Ville d'Avray i departementet Hauts-de-Seine. Dette var det fjerde franske mesterskapet i terrengløp som ble arrangert.
Råtunnelen

Utbygging

I februar 2010 fikk Norconsult oppdraget med å prosjektere Svegatjørn–Rådal.

Implenia Norge AS ble tildelt kontrakt for E39 Svegatjørn–Rådal 29.06.2015 for bygging av den nordre delen av motorvei-prosjektet. Entreprisen omfatter vei og tunnelanlegg mellom Rådal, Nordås og Flyplassvegen i Bergen kommune.
Kontrakten var på 1.463 mill. kr.

Byggestart var våren 2015, og planlagt åpning er i 2022.

Tunnelen hadde gjennomslag  5. mars 2018.

Finansiering

Bompenger og delvis Statlig finansiert. Den statlege delen er 60 % , tilsvarende 3.88 mrd kroner. Hele veiprosjektet Svegatjørn–Rådal er anslått å koste 6,5 mrd kroner (prisnivå 2014).

Bompenger og bompengeopplegg

Det er lagt opp til etterskuddsinnkreving i automatiske bomstasjoner ved grensen mellom Os og Bergen kommuner. Det er forutsatt innkreving i begge retninger. Innkrevingen vil skje på ny E39 i Endalausmarka, på eksisterende E39 ved Bahus og på Fv 163 ved Djupvik. 
Kravet om sammenheng mellom nytte og betaling er presisert i Meld. St. 26 (2012–2013), side 93. Nytteprinsippet innebærer at de som betaler bompenger, skal ha nytte av veiprosjektet som bompengene finansierer. 
Bompengetaksten er forventet å bli 35 kroner per passering for en vanlig bil. Med forutsetningene i proposisjon 134 S, er innkrevningsperioden reknet til ca. 23 år.
Himmelske samtaler

Himmelske samtaler (engelsk Conversations with God) er en serie med bøker skrevet av Neale Donald Walsch. De er skrevet på måte der Walsch stiller spørsmål og en gudsstemme svarer.
Solaris Trusted Extensions

Solaris Trusted Extensions er et sett med utvidelser for sikkerhet som ble innlemmet i versjon 10 av operativsystemet Solaris. Utvidelsene inneholder obligatorisk aksesskontroll, og etterfølger den tidligere Trusted Solaris.
Solaris 10 5/09 er sertifisert som Evaluation Assurance Level EAL4+ mot beskyttelsesprofilene CAPP, RBACPP og Labeled Security Protection Profile.
Hvalfangstselskapet Skytteren

Hvalfangstselskapet Skytteren A/S var et norsk selskap som drev hvalfangst i Sydishavet. Det ble stiftet i Tønsberg i 1928 av hvalskyttere som regnet med at det ville være mest lønnsomt å eie, jobbe for og dele overskuddet i sitt eget selskap. Disponenter for selskapet var firmaet Hvistendahl, Sørlle & Co.
Selskapet gikk til anskaffelse av linjeskipet DS «Suevic» som hadde trafikkert ruten Liverpool - Cape Town - Sydney siden 1901. Skipet ble omdøpt FLK «Skytteren» og ombygd til hvalkokeri ved Friedrich Krupp Germaniawerft i Kiel. Det ble bygget fem hvalbåter, og totalt kom kostnadene opp i 5,45 millioner kroner.
Til tross for at eierne kom meget godt ut av sin investering, ble «Skytteren» med seks hvalbåter i 1936 solgt for 3,5 millioner kroner til det nyopprettede selskapet AS Finnhval ved disponent Jørgen Krag. Krag handlet på vegne av det tyske Margarine-Verband, som leide inn skipet på totalbefraktning for fire år. Utleieordningen var et resultat av at det etter 1935 var blitt forbudt å selge norske hvalkokerier til utlandet.
Deutsche Zeitung in Norwegen

Deutsche Zeitung in Norwegen var en dagsavis utgitt i Oslo av den tyske okkupasjonsmakten fra 1940 til 1945. Avisens målgruppe var de tyske soldatene i Norge.
Avise ble utgitt av Europa-Verlag, et datterfirma til Franz-Eher-Verlag, ledet av Max Amann. Den viste seg snart å være et lukrativt foretagende, ikke minst fordi de tyske okkupasjonsmyndigheter i Norge vanligvis garanterte Amanns aviser minsteleveranser på 30–40.000 eksemplarer.
Avisen ble trykket i Aftenpostens trykkeri. Den kom ut fra 20. mai 1940 til 5. mai 1945, da det tyske nederlaget sto for døren. Høyeste opplag var 98000 eksemplarer, som avisen nådde i 1943. Senere sank det mye.
I Nord-Norge ble det fra 1941 utgitt en egen utgave, Deutsche Polarzeitung rettet mot soldatene på Nordkalotten.
Avisens konsept var som sivilavis, selv om leserskaren rimeligvis kunne bestå av nesten utelukkende soldater. I Norge utkom også ukeavisen Wacht im Norden, som gikk gratis til soldatene. Den utgjorde en konkurrent til Deutsche Zeitung in Norwegen.
Deutsche Zeitung in Norwegen stod modell for den Amsterdam-baserte Deutsche Zeitung in den Niederlanden, som imidlertid i større grad kunne påregne en ikke-militær leserskare.
NM i friidrett 1896

Norgesmesterskapet i friidrett 1896 var det første norgesmesterskapet i friidrett som ble arrangert. Stevnet ble avholdt 5. – 6. september 1896 på «Oslo Sportsplads» på Klosterengen, og Idrettsklubben Tjalve var arrangør. 
Kun de fem idrettsklubbene som var tilsluttet det nystiftede Norsk Idrætsforbund kunne stille deltakere, så det deltok bare 29 utøvere. Kun menn deltok. Det ble satt opp Damenes pokal under mesterskapet. Denne tilfalt Einar Knudsen for sin allsidighet med seier i pentathlon og kulestøt, andreplass i stavsprang og tredjeplass i diskoskast.
Billettene for publikum kostet 50 øre på lørdag, og 1 krone for «1ste Pl.» og 50 øre for «2den Pl.» på søndag.
Aioi bro

Aioi bro ( 相生橋 (aioi hashi)) er en uvanlig "T"-formet bro i byen Hiroshima i Japan, mest kjent for å være siktepunktet for atombomben over Hiroshima den 6. august 1945.

Plassering

Broen ligger rett ved minnesmerket Atombombekuppelen og er derfor ansett for å være en del av fredsminnesparken i Hiroshima som også står på UNESCOs Verdensarvliste.
Den lengste delen av broen krysser elven Ōta rett på nordsiden av øyen med distriktet Nakajima-cho. Den nederste delen av "T"-en binder hovedbroen til øya der fredsminneparken ligger.

Original bro

Den originale broen sto ferdig bygget den 12. desember 1932. Dette var en bro for biler, og hadde opprinnelig en bredde på 15 meter. Fra 1878 var den en trebro i tilknytning til broen, slik at broen for en periode frem til trebroene ble demontert, hadde form som en "H".

Atombomben over Hiroshima

Aioi bro var siktepunktet for atombomben over Hiroshima den 6. august 1945. Dette var på grunn av at broen så tydelig kunne gjenkjennes fra luften. Bomben traff ikke midt på broen, men kun 300 meter unna, over sykehuset i byen. Broen ble ødelagt av bomben.

Rekonstruksjon

Broen ble rekonstruert, og stod ferdig den 2. november 1983. Total lengde er 123,4 meter, og bredden er nå på 40 meter.
Clavierübung (Bach)

Clavierübung er en samling i fire deler med musikk for klaviaturinstrumenter som Johann Sebastian Bach publiserte i årene 1731 til 1741.
Første del inneholder musikk for cembalo med en manual eller klavikord, tredje del for orgel med og uten pedal og andre og fjerde del for cembalo med to manualer.
Samlingen inneholder formene suite, konsert, preludium og fuge, koralbearbeidelser og variasjonsverk, og omfatter alle musikkformer og komposisjonsstiler som var vanlig på Bachs tid. Selv om tittelen «Übung» («øvelse») gir assosiasjoner til læreverk, er disse komposisjonene alt annet enn lette å spille og er ikke ment for klaverelever; stykkene vitner om Bachs kompromissløst høye kompositoriske og spilletekniske nivå.
Ordet «Übung» skal altså ikke forstås som dagens etyde, men heller i en høyere forstand som både en omfattende intellektuell og teknisk tilegnelse, fordypning og meditasjon for utøveren, og som en utøvelse av komponistgjerningen.

Clavierübung del V?

Mange forskere er av den oppfatning at Kunst der Fuge må ha vært tenkt som en femte del av Clavierübung. Instrumentet må da ha vært enten klavikord eller et Silbermann-flygel (en tidlig versjon av hammerklaveret) som Fredrik den store av Preussen eide flere eksemplarer av. Bachs intensjon er imidlertid ikke dokumentert, så alt dette forblir spekulasjoner.
Ferjesambandet Botnhamn–Brensholmen

Botnhamn–Brensholmen er et ferjesamband som krysser Malangen i sommermånedene som del av fylkesvei 862 i Troms, mellom Botnhamn ferjekai på Senja i Lenvik kommune og Brensholmen på Kvaløya i Tromsø kommune. Sambandet drives av Norled.
Ferjestrekningen har en lengde på 13,3 km og en overfartstid på 45 minutter, og blir betjent av MF «Kvernsund» 5 - 7 ganger daglig fra 30. april til 30. august.
Milton Keynes Parks Trust

Milton Keynes Parks Trust er en stiftelse med ansvar for å bestyre parker og naturmiljøet i Milton Keynes. Den ble opprettet av Milton Keynes Development Corporation i april 1992. 
Den er opprettet som en veldedig stiftelse, noe som er nesten unikt i Storbritannia i en slik sammenheng. Parkene i byen eies av Milton Keynes Council, men stiftelsen har fått overdratt råderetten over dem i 999 år. Finansieringen kommer fra investeringer, blant annet i næringseiendom i byen.
Widzew

Widzew er en den største tidligere bydelen i Łódź med hensyn til areal (90,8 km²). Den beboes av 139 454 mennesker (31. desember 2005). Innenfor bydelens tidligere grenser finnes blant annet hele Księży Młyn, Filmhøyskolen i Łódź og om lag åtte parker (blant dem den berømte Park Źródliska og Palmehuset)